அவர்களின் கோபத்தீ இரவெல்லாம் கனன்று கொண்டிருக்கும்;  அது காலையில் நெருப்பைப் போலக் கொழுந்துவிட்டு எரியும்.  7 அவர்கள் எல்லாரும் அடுப்பைப்போல் அனலாய் இருக்கின்றார்கள்;  தங்களின் ஆட்சியாளர்களை விழுங்குகின்றார்கள்;  அவர்களின் அரசர்கள் அனைவரும் வீழ்ச்சியுற்றார்கள்;  அவர்களுள் எவனுமே என்னை நோக்கிக் கூப்பிடவில்லை. வேற்றினத்தாரை நம்பியதன் விளைவு 8 எப்ராயிம் வேற்றினத்தாருடன் கலந்து வாழ்கின்றான்; 